Document ID: 32012D0506
Publication Date: 2012-08-08

Title and Content:
VYKONÁVACIE ROZHODNUTIE KOMISIE
z 8. augusta 2012,
ktorým sa mení a dopĺňa rozhodnutie 2002/253/ES, ktorým sa stanovujú definície ochorení pre oznamovanie prenosných chorôb do siete Spoločenstva na základe rozhodnutia Európskeho parlamentu a Rady č. 2119/98/ES
[oznámené pod číslom C(2012) 5538]
(Text s významom pre EHP)
(2012/506/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na rozhodnutie Európskeho parlamentu a Rady č. 2119/98/ES z 24. septembra 1998, ktorým sa v Spoločenstve zriaďuje sieť na epidemiologický dohľad a kontrolu prenosných ochorení (1), a najmä na jeho článok 3 písm. c),
keďže:
(1)
V súlade s článkom 2 rozhodnutia Komisie 2002/253/ES (2) by sa definície ochorení stanovené v prílohe k tomuto rozhodnutiu mali aktualizovať v potrebnom rozsahu na základe najnovších vedeckých údajov.
(2)
V súlade s článkom 9 nariadenia Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (3) (ECDC), poskytlo ECDC na žiadosť Komisie vedecké stanovisko k definíciám ochorení, ktoré Komisii a členským štátom pomáhajú pri vyvíjaní zásahových stratégií v oblasti dohľadu (surveillance) nad prenosnými ochoreniami a reakcií na ne.
(3)
Definície ochorení týkajúce sa HIV/AIDS, diftérie, Haemophilus influenzae (invazívnej choroby), hepatitídy B a C, meningokokovej infekcie, mumpsu, legionelózy, kongenitálnej rubeoly, infekcie Escherichia coli produkujúcej toxín shiga/verocyto (STEC/VTEC), salmonelózy a leptospirózy, ktoré sú už uvedené v prílohe k rozhodnutiu 2002/253/ES, by sa mali aktualizovať na základe vedeckého stanoviska, ktoré poskytlo ECDC.
(4)
Na základe uvedeného vedeckého stanoviska, ktoré poskytlo ECDC, by sa do prílohy k rozhodnutiu 2002/253/ES mala doplniť aj všeobecná definícia antimikrobiálnej rezistencie, všeobecná definícia nozokomiálnych nákaz, niekoľko definícií špecifických nozokomiálnych nákaz a definícia ochorenia kliešťovej encefalitídy.
(5)
Na účely prehľadnosti je vhodné upraviť štruktúru prílohy k rozhodnutiu 2002/253/ES tak, aby sa definície prenosných ochorení nachádzali v osobitnom zozname, teda oddelene od osobitných zdravotných problémov, a aby boli definície v každom zozname zoradené podľa číselného poradia.
(6)
Opatrenia stanovené v tomto rozhodnutí sú v súlade so stanoviskom výboru zriadeného rozhodnutím č. 2119/98/ES,
PRIJALA TOTO ROZHODNUTIE:
Článok 1
Príloha k rozhodnutiu 2002/253/ES sa nahrádza prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 8. augusta 2012

Classification:
Level 1 Topics: 100150
100149
Level 2 Topics: 100222
100215
100220
Level 3 Topics: 1754
486
2479
5881
1422
All Topics: 1759
192
3422
7130
838